cyanic-selkie/wikianc huggingface dataset:
Minas Novas
Minas Novas er en kommune i delstaten Minas Gerais i sørøstregionen av Brasil.
Mari Botterud
Mari Helene Botterud (født 26. mars 1949) er en norsk lokalpolitiker (H) som var ordfører i Øyer kommune fra 2007 til 2015. I inneværende periode fra 2015 er hun varaordfører i Øyer.
The Snapper (film)
The Snapper er en irsk TV-film fra 1993, regissert av Stephen Frears med Tina Kellegher og Colm Meaney. Filmen handler om Rabbitte-familien og deres indre opplevelser og problemer. Filmen er basert på Roddy Doyles bok The Snapper, som er den andre i hans trilogi kalt The Barrytown Trilogy. De andre bøkene er også filmatisert (se: The Commitments og The Van – en pølsevogn til besvær).
Handling
En ung Sharon Curley blir gravid, men nekter å fortelle noen hvem barnets faren var. Hun bestemmer seg for å beholde babyen og familien hennes, hver på sin måte, bestemmer seg til slutt for å forsørge henne. Etter en vill natt på puben, oppdager den tyve år gamle Sharon Curley at hun venter barn sammen med en mann hun avskyr. Når hun nekter å navngi faren setter dette i gang et familie-drama som involverer hennes tre brødre, to søstre og foreldrene deres, sammen med arbeidsgivere og alle vennene hennes. Dette fører også til sladder i den lille byen hvor de bor.
Glumslöv
Glumslöv er et tettsted i Landskrona kommune i Skåne län i Sverige. I 2010 hadde tettstedet 1 994 innbyggere.
Pitt County
Pitt County er et fylke i den amerikanske delstaten Nord-Carolina.
Liste over Portugals monarker
Liste over Portugals monarker lister Portugals monarker eller herskere fra landets uavhengighet fra Léon i 1128 til dannelsen av republikken, 5. oktober 1910.
Stoltenberg
Stoltenberg har flere betydninger.
Liste over ordførere i Øyer
Liste over ordførere i Øyer kommune i Innlandet.
Polk County (Nord-Carolina)
Polk County er et fylke i den amerikanske delstaten Nord-Carolina.
Lincoln County (Montana)
Lincoln County er et fylke i den amerikanske delstaten Montana. Det ligger i det nordvestlige hjørnet i staten og det har grense mot Flathead County i øst og Sanders County i sør. Det har også grense mot delstaten Idaho i vest og Canada i nord.
Lincoln Countys totale areal er 9 518 km² hvorav 162 km² er vann. I 2000 hadde fylket 18 837 innbyggere og administrasjonssenteret ligger i byen Libby som også er fylkets største by. Fylket har fått sitt navn etter USAs 16. president, Abraham Lincoln.
Sleepy Hollow
Sleepy Hollow kan vise til:
Randolph County (Nord-Carolina)
Randolph County er et fylke i den amerikanske delstaten Nord-Carolina.
Häljarp
Häljarp er et tettsted i Landskrona kommune i Skåne län i Sverige. I 2010 hadde tettstedet 2 795 innbyggere.
San Roque-demningen
Demningen er en 1.130 meter lang og inntil 200 meter høy magasindam med et vannfall på 12 meter. Reservoaret som demmes opp er på 12,8 km².
Härslöv
Härslöv er et tettsted i Landskrona kommune i Skåne län i Sverige. I 2010 hadde tettstedet 382 innbyggere.
Lee Grant
Lee Grant (født Lyova Haskell Rosenthal 31. oktober 1927 i New York) er en amerikansk skuespiller og regissør.
Grant vant Oscar for beste kvinnelige birolle for rollen som Felicia Carr i filmen Shampoo (1975).
Nokia (by)
Nokia er en by og kommune i landskapet Birkaland i Finland. Kommunen har 32878 innbyggere (2015) og et areal på 347,76 km² hvorav 59,58 km² er vann. Nokia er en finskspråklig kommune som grenser til kommunene Tavastkyro, Birkala, Sastamala, Tammerfors, Vesilahti og Ylöjärvi. Før 1938 var navnet på kommunen Norra Birkala på svensk og Pohjois-Pirkkala på finsk.
Byen ligger ved elven Emäkoski cirka 15 kilometer nordvest for Tammerfors.
Historie
Nokia har eksistert lenge, men fikk bystatus i 1937. Navnet kommer fra det gamle finske ordet nokia, som er en kortform av nokinäätä (bokstavelig "sot-mår"), som betyr sorte sørgeklær, fra gammel-finsk nois (flertall: nokia) som betyr "sot".
Den første skriftlige referansen til Nokia er i 1505 i forbindelse med Nokia gods.
Nokia var åsted for et av de største slagene i klubbekrigen, et bondeopprør i 1596 mot svenske føydalherrer. Bøndene, som da sloss med klubber, søkte tilhold i Nokia gods, og vant flere slag mot kavaleriet fra føydalherrene, men ble til slutt slått av Claes Fleming 1. til 2. januar 1597. Tusenvis av klubbere ble slaktet, og deres flyktende leder, Jaakko Ilkka, ble fanget og henrettet noen uker senere. Klubbekrigen var det siste større bondeopprøret i Finland. Langt senere, under den finske borgerkrigen (1918), var Nokia (sammen med nabobyen Tammerfors) en kommunistisk høyborg hvor det avgjørende slaget i borgerkrigen sto da de hvite vant i slaget om Tammerfors.
Piano
Flygelet er nært beslektet med pianoet, men i flyglene er strengene plassert horisontalt. Dette gjør at instrumentene kan bygges betydelig større og mer volumsterke, så i konsertsammenheng er det derfor nesten utelukkende flygler som benyttes.
På engelsk har begge variantene «piano» i navnet: instrumenter med vertikalt plasserte strenger kalles upright piano og flygler for grand piano.
Historikk
Den store forskjellen mellom barokkens cembalo og pianoet ligger i sistnevntes evne til å få fram forskjellige styrkegrader. Et av barokkens kjennetegn var den såkalte terrassedynamikken – en trappetrinn-vis forandring i tonestyrken. Dette var karakteristisk for både cembalo og orgel som var den tids viktigste klaviaturinstrumenter i Europa. Allerede før 1700 ble imidlertid terrassedynamikken ansett som en begrensning idet man ønsket muligheten for en mer gradvis og nyansert forandring av tonestyrken i likhet med for eksempel den menneskelige stemme.
Vlorë (prefektur)
Prefekturet består av kommunene Delvinë, Finiq, Himarë, Konispol, Sarandë, Selenicë og Vlorë. Det dekker de tidligere distriktene Delvinë, Sarandë og Vlorë.
Taket i det sixtinske kapell
Taket i det sixtinske kapell, som er malt av Michelangelo mellom 1508 og 1512, er en av de mest berømte kunstverkene fra høyrenessansen. Taket finnes i det store sixtinske kapell som er bygget i Vatikanet av pave Sixtus IV. Kapellet ble påbegynt i 1477 og ferdiggjort innen 1480.
Takets ulike malte elementer tar form som et større dekorasjonsskjema innenfor kapellet. Det inkluderer det store freskomaleriet Dommedag på helligdommens ene vegg, også gjort av Michelangelo, foruten også en rekke malerier av andre kjente renessansemalere fra slutten av 1400-tallet, som Sandro Botticelli, Domenico Ghirlandaio og Pietro Perugino, og et sett med store veggetepper av Rafael. Til sammen illustrerer det mye av den religiøse læren til den katolske kirke.
Sentralt i takdekorasjonen er ni scener fra Første Mosebok hvor Adams skapelse er den best kjente og har en ikonisk rang som kun er likestilt med Leonardo da Vincis Mona Lisa. Hendene til Gud og Adam har blitt reprodusert i talløse etterligninger. Det komplekse utformingen består av en rekke enkeltfigurer, både nakne og med klær, og har gjort det mulig for Michelangelo å vise fram sin dyktighet med skape et mangfold av positurer for den menneskelige figur, og har gitt et enorm innflytelsesrik mønsterbok for påfølgende kunstnere.
De som aldri har vært i kapellet har sett reproduserte detaljer fra Michelangelos kjempearbeid, men helhetsinntrykket for den tilskuer som trer inn i kapellet er langt større enn summen av alle fotografier man se. Enkeltvis kan de enkelte scener virke overlesset og ubalansert, men sett under ett er taket en oversiktlig komposisjon med avstemte fargetoner.
Sammenheng og historie
Michelangelo, som i utgangspunktet ikke oppfattet seg som maler, men som skulptør, vegret seg for å påta seg oppdraget som paven påla ham. Samtidig var han allerede opptatt av en stor bestilling på skulpturer til pavens egen grav. Paven var ubøyelig og ga Michelangelo ikke noe annet valg enn å godta. I dag vet vi at den egentlige årsaken var at planene for gravmonumentet var kommet i konflikt med en annen av pavens anliggende, pavens plan for den nye Peterskirken. Michelangelo luktet intriger og i frykt og raseri forlot han Roma og reiste til Firenze. Der sendte han et rasende brev til paven hvor han i korthet sa at om paven ønsket ham, kunne han komme og hente ham. Paven mistet ikke tålmodigheten, men innledet diplomatiske forhandlinger med kunstneren via myndighetene i Firenze. Det var ikke uten grunn at paven ville ha ham. 30 år gammel var Michelangelo allerede alminnelig anerkjent som tidens største kunstner, og det kan være vanskelig for ettertiden å helt ut forstå hvilken beundring hans dyktighet vakte blant hans samtidige. Samtidig brøt det ut krig med franskmennene, noe som tok pavens oppmerksomhet. Gravskulpturene ble aldri fullført ettersom paven i 1508 vendte seierrik tilbake til Roma og innkalte Michelangelo for å utføre arbeidet med taket. Kontrakten ble signert den 10. mai 1508.
Pavens plan for takmaleriet var tolv store figurer, Jesu apostler, skulle fylle pendentivene. Imidlertid forhandlet Michelangelo for et større, langt mer komplekst skjema og fikk til sist tillatelse, i hans egne ord, «til å gjøre det slik jeg ville ha det». Han ansatte assistenter fra Firenze som skulle hjelpe ham med malerarbeidet, men plutselig stengte han seg inne i kapellet og lot ingen slippe inn. Han arbeidet helt alene med et utkast som virkelig «forbauset verden», slik myndighetene i Firenze i anbefalingsbrev hadde spådd. Hans opplegg for taket ble til sist avslørt og besto av tre hundre figurer og kom til å ta fire år å utføre. Det ble først fullført i 1512. Det arbeidet han gjorde alene under stillasene i fire år var ikke bare en kunstnerisk prestasjon, men en fysisk anstrengelse av dimensjoner. Michelangelo måtte ligge på ryggen og male med ansiktet vendt oppover, figur for figur, scene for scene. Han vendte seg slik denne krampaktige stillingen at da han fikk et brev måtte han holde det over hodet og bøye seg bakover for å lese det. Det er ukjent og et emne for spekulasjon blant kunsthistorikere om Michelangelo faktisk fikk det til «slik han ville ha det.» Det har blitt foreslått at Egidio da Viterbo var konsulent for teologien. Mange forfattere har ment at Michelangelo hadde intellektet, bibelkunnskapen og forestillingskraften for å skapt det store, maleriske skjemaet selv. Det er støttet av Condivis utsagn at Michelangelo leste og leste på nytt Det gamle testamente mens han malte taket og tok sin inspirasjon fra Bibelens ord framfor den etablerte tradisjonen med sakral kunst. Kunsthistorikeren Ernst Gombrich har beskrevet arbeidet i å utføre de totalt 343 figurene i taket:
Metode
For å nå opp til kapellets tak utformet Michelangelo sin egen stillas, en flat plattform av tømmer på støtter bygd ut fra hull i veggen nær toppen av vinduene. Det ble gjort framfor å bygge opp et stillas fra gulvet. Det har vært spekulert i om dette var gjort for minske utgiftene til tømmer. I henhold til Michelangelos elev og biograf Ascanio Condivi ble støttene og rammene som understøttet trappene og plattformene satt på plass ved begynnelsen av arbeidet, og en skjerm, muligens gjort av lerret, ble festet under for å fange opp drypp fra mørtel og maling. Kun halve bygningen ble bygd opp med stillas om gangen og plattformen ble flyttet etter hvert som malingen ble gjort i stadier. Områdene på veggen som var dekket av stillaset har fortsatt umalte områder mot bunnen av hullene. De samme hullene ble benyttet for å holde stillaset ved den siste restaureringen i moderne tid.
Filmåret 1896
Filmåret 1896 er en oversikt over lanserte filmer, fødte og avdøde filmpersonligheter i 1896.
Taket i det sixtinske kapell
Metode
Michelangelo malte i stående posisjon, ikke liggende på ryggen. I henhold til Vasari ble arbeidet utført «i ekstremt ukomfortable forhold med å arbeide med hodet sitt skråstilt oppover.» Michelangelo har beskrevet sitt fysiske ubehag i en humoristisk sonett fulgt av en liten tegning. Maleteknikken som ble benyttet var fresko hvor malingen ble lagt på våt mørtel. Michelangelo hadde vært lærling i verkstedet til Domenico Ghirlandaio, en av de mest kompetente og kjente freskomalerne i Firenze, på den tiden da Ghirlandaio var ansatt for å arbeide med en freskosyklus ved Santa Maria Novella. Ghirlandaios arbeid var også representert på veggene i kapellet. I utgangspunktet slet Michelangelo med mørtelen, intonaco, da den ble lagt på altfor våt. Michelangelo måtte fjerne den og begynne på nytt. Han forsøkte deretter en ny formel utviklet av en av hans assistenter, Jacopo l'Indaco, og den gikk inn i den italienske byggetradisjonen.
Filmåret 1896
Fødsler
|| skuespiller og regissør ||align=center|36 ||align=center|1933 ||
Ya’akov Yosef
Ya'akov Yosef (født 18. oktober 1946 i Jerusalem, død 12. april 2013 ) var en israelsk rabbiner og politiker som var medlem av Knesset mellom 1984 og 1988. Yosef var den andre sønnen til Ovadia Yosef, som også var en fremstående rabbiner. I 1980 ble han medlem av partiet Shas som ble grunnlagt av hans far, og han representerte dette partiet i bystyret i Jerusalem mellom 1983 og 1984. I 1984 ble han valgt inn i det israelske Knesset.
Taket i det sixtinske kapell
Metode
Michelangelo malte på fuktig mørtel med en laveringsteknikk som la på brede områder med farge, deretter da overflaten ble tørrere, gikk han tilbake til disse områdene med en mer lineær tilnærming, la på skygge, detaljer og fargegraderinger med rekke penselstrøk. For en del av overflatene med tekstur, slik som ansiktshår og trestruktur, benyttet han en bred pensel med buster så sparsomt som på en kam. Han benyttet alle de beste verkstedsmetodene og de smarteste nyvinningene, kombinert med et mangfold i penselstrøkene og en bredde i dyktighet som gikk langt utover hva som den omstendelige Ghirlandaio benyttet.
Arbeidet begynte ved slutten av bygningen, lengst unna alteret, og med de siste av fortellende scenene, og fortsatte mot alteret med scenene til Skapelsen. De første trer scenene, fra fortellingen om Noah, inneholdt et langt større antall små figurer enn de senere panelene. Dette er delvis grunnet dets innhold som handler om menneskehetens skjebne, men også fordi alle figurene ved enden av taket, som inkluderte profetene og ignudi, er mindre enn den sentrale seksjonen. Etter hvert som skalaen ble større ble Michelangelos malestil bredere, og den siste fortellende scenen med Gud i skapelsens øyeblikk ble malte på en enkelt dag.
Klare farger og brede, klart definerte omriss gjør at hvert subjekt er lett synlig fra gulvet. Til tross for takets høyde er proporsjonene på Adams skapelse slik at når man står rett under den, «den synes som om tilskueren ganske enkelt kan løfte en finger og møte de til Gud og Adam.» Vasari forteller at taket er «uferdig», at da det ble avdekket rett før det kunne bli omarbeidet med gullblader og i klar blåfarge som lasurstein, var det vanlig med freskoer og for bedre å forbinde taket med veggene nedenfor å fremheve det med store deler gull. Men dette skjedde aldri, delvis ettersom Michelangelo var uvillig til å sette opp stillaset igjen, og delvis for at en intens blåfarge ville ha vært forstyrrende for hans maleriske unnfangelse.
En del områder var faktisk dekorert med gull: skjoldene mellom ignudi og søylene mellom profetene og sibyllene. Det synes å ha vært meget sannsynlig at forgylningen av skjoldene var en del av Michelangelos opprinnelige opplegg ettersom de ble malt for minne om en bestemt type paradeskjold, en antall eksisterer fortsatt og er dekorert på tilsvarende vis med gull.
Innhold
Det åpenbare emnet for taket er læren om menneskehetens behov for frelse som blir gitt av Gud via hans sønn Jesus. Det er en visuell metafor for menneskehetens behov for en pakt med Gud. Den gamle pakten til Israels barn via Moses og den nye pakten via Jesus hadde allerede blitt representert rundt på veggene i kapellet.
Hovedkomponentene i utformingen er ni scener fra Første Mosebok, av disse er fem mindre som hver for seg er innrammet og støttet av fire nakne ungdommer, eller ignudi. Ved hver ende og under scenene er figurene til tolv menn og kvinner som spådde Jesus' fødsel. På lunettene, eller halvmåneformede områder, over hver av kapellets vinduer er det tavler som lister opp Jesus' forfedre og medfølgende figurer. Over dem, i trekantede spandriller, er ytterligere åtte grupper med figurer vist, men disse har ikke blitt identifisert med særskilte figurer fra Bibelen. Skjemaet er fullført med fire større pendentiver i hjørnene som hver illustrerer en dramatisk fortelling fra Bibelen.
De fortellende elementene i taket illustrerer at Gud skapte verden som en perfekt skapelse og plasserte menneskeheten i den, at menneskeheten falt i unåde og ble straffet med døden og adskillelse fra Gud. Menneskeheten sank ytterligere ned i synd og unåde, og ble straffet med en syndflod. Gjennom en avstamming av forfedre, fra Abraham til Josef, sendte Gud en frelser til menneskeheten, Jesus Kristus. At det skulle komme en frelser ble spådd av Israels profeter og av sibyllene i den antikke verden. De forskjellige komponentene i taket er knyttet til denne kristne lære. Tradisjonelt har Det gamle testamente blitt oppfattet av kristne som et forbilde eller en forutsigelse av Det nye testamente. Mange hendelser og figurer i Det gamle testamente ble vanligvis forstått som å ha en direkte symbolsk forbindelse til en særskilt aspekt i livet til Jesus eller til et viktig element i den kristne lære eller til et sakrament som dåpen eller nattverden. Jona ble eksempelvis lett gjenkjent ved hans attributt av en stor fisk, og ble vanligvis forstått som å symbolisere Jesus' død og gjenoppstandelse.
Mens det meste av symbolismen i taket er datert til den tidlige kirke, har taket også elementer som uttrykker særskilt tenking i renessansen som søkte å forsone kristen teologi med filosofien til renessansehumanisme. I løpet av 1400-tallet i Italia, og i Firenze i særdeleshet, var det en sterk interesse for klassisk litteratur og i filosofiene til Platon, Sokrates og andre forfattere fra antikken. Michelangelo hadde som en ung mann tilbrakt tid i det humanistiske akademi som ble etablert av Medicifamilien i Firenze. Han var kjent med de tidlig humanistiske inspirerte verkene som Donatellos bronseskulptur David, og Michelangelo hadde selv svart på svarte med å utforme den enorme marmorstatuen av den nakne David som ble plassert i piazzaen i nærheten av Palazzo Vecchio, rådhuset i Firenze. Den humanistiske visjon om menneskeheten var hvor folk responderte til andre folk, til sosialt ansvar og til Gud på en direkte måte, og ikke indirekte via mellomledd, slik som i kirken. Det kom i konflikt med den katolske kirken prioriteringer. Mens kirken vektla menneskeheten som vesentlig syndig og ufullkommen, framhevet humanismen menneskeheten som potensielt edel og vakker. Dette ble sammenfattet av Giovanni Pico della Mirandolas Hyllest til menneskets verdighet. Disse to oppfatninger var ikke nødvendigvis uforenlig for den katolske kirke, men kun gjennom anerkjennelse at den unike veien for å oppnå denne «opphøyelsen av ånden, sinnet og legemett» var gjennom kirken som Guds virkemiddel. Å stå utenfor kirken var å stå utenfor frelsen. I taket på kapellet presenterte Michelangelo både katolske og humanistiske elementer på en slik visuell måte at de ikke opptrer i konflikt med hverandre. Inkluderingen av «ikke-bibelske» figurer som sibyllene eller ignudi er konsistent og i samsvar med rasjonaliseringen av humanistiske og kristen tankegang gjennom hele renessansen. Denne rasjonaliseringen ble senere målskive for den katolske motreformasjonen.
Ikonografien for taket har blitt tolket forskjellig i århundrenes løp, og en del tolkninger har blitt tilbakevis eller tolket på nytt av moderne forskning, men del elementer, som identiteten til figurene i lunettene og spandrillene, har holdt stand mot tolkning. Moderne forskere har også forsøkt, ennå uten hell, å bestemme en skriftlig kilde for takets teologiske program, og har forsøkt å finne ut om det helt eller delvis var tenkt ut av kunstneren selv, som både var kyndig i Bibelen og var en intellektuell. Det er også av interesse for en del moderne forskere om hvilken grad Michelangelos egen åndelige og psykologiske tilstand er reflektert i ikonografien og takets kunstneriske uttrykk. En slik spekulasjon er at Michelangelo var slitt mellom homofilt begjær og lidenskapelig kristen tro.
Eksterne lenker
Sixtinische Kapelle
Berkedemningen
Berkedemningen er en demning for irrigasjon og energiproduksjon i Tyrkia. Den er anlagt på elven Ceyhan i det sørlige Anatolia. Byggingen av kraftverket og demningen var ferdig i 2001. Installert vannkraftproduksjon er 510 MW fordelt på fire turbiner.
Afrikansk pygmemus
Beskrivelse
Pygmemusa kan variere i farge, men i hovedsak er den rødbrun på ryggen og lys beige eller nærmest hvit i buken. Den blir omkring 45-88 mm lang og veier gjerne 2,5-12 gram (typisk 5-6 g). Halen måler ca. 28-63 mm. Pygmemusa er således trolig mindre en dvergmusa, som ble oppdaget i Norge i 2001.
Pygmemusa trives i subtropisk klima med gressland og finnes over store deler av Afrika, men den er trolig mest vanlig i grensestrøkene inn mot Sahara. Den kan således kalles en ørkenmus og den trives best i temperaturer på ca. 25-30 grader celsius. Den klarer ikke temperaturer under 15 °C. Pygmemus blir kjønnsmoden når den er ca. 4 uker gammel. Hunnen vil da gå i brunst hver hver 4.-6. dag. Brunsten varer i ca. 24 timer. Om hunnen blir drektig vil hun normalt føde 2-8 unger i løpet av 20-21 dager. Ungene fødes hårløse og er blinde. Øynene åpner seg etter ca. en uke.
Afrikansk pygmemus er et typisk flokkdyr. Den er mest nattaktiv og har en tendens til å hamstre føde. Det går godt å holde slike mus i fangenskap, men den bør aldri være alene. Levetiden er omkring 2 år i fangenskap.
Chilasa epycides
Chilasa epycides er en sommerfugl i familiegruppen svalestjerter. Den lever fra vest i Kina og Nepal og østover til nord i Burma.
Svarthalssvane
Svarthalssvane (Cygnus melancoryphus) er et søramerikansk medlem av andefamilien Anatidae.
Chilasa epycides
Utseende
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Svarthalssvane
Hannfuglene blir 115–140 cm og 4,5–6,7 kg, hunnfuglene 102–124 cm og 3,5–4,4 kg. De hekker ved ferskvannssjøer og næringen består av akvatisk vegetasjon og virvelløse dyr.
Chilasa epycides
Utseende
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Chilasa epycides tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Systematisk inndeling
Papilio epycides C. e. melanoleucus Ney
Saxtorpsskogen
Saxtorpsskogen er et tettsted i Landskrona- og Kävlinge kommune i Skåne län i Sverige. Det ligger cirka 7 kilometer sør for Landskrona. I 2010 hadde tettstedet 973 innbyggere, hvorav 789 i Landskrona kommune og 184 i Kävlinge.
Minduri
Minduri er en kommune i delstaten Minas Gerais i sørøstregionen av Brasil.
Angat-demningen
Angat-demningen er en demning og et vannkraftverk i elva Angat på Luzon, Filippinene – ikke så langt nord for Manila. Kraftverket har en kapasitet på 256 MW fordelt på ti turbiner, og stod ferdig i 1967. Demningen gir både vannkraft, vannforsyning til Manila, flomkontroll og irrigasjon.
Demningen er en 568 meter lang og inntil 131 meter høy jordfyllingsdam med et vannfall på 12 meter. Angat-reservoaret som demmes opp er på 850 millioner m³.
John Grisham
John Ray Grisham (født 8. februar 1955 i Jonesboro i Arkansas i USA) er en amerikansk jurist og forfatter.
Før han begynte å skrive på heltid, arbeidet Grisham 60–70 timer i uken som advokat i den lille byen Southaven i delstaten Mississippi. På kvelden og i pausene mellom rettsforhandlingene holdt han på med hobbyen sin, skriving.
Barndom
Grisham ble født 8. februar 1955 i Jonesboro i Arkansas. Faren var bygningsarbeider og moren var hjemmeværende. I 1967 flyttet familien til Southaven i Mississippi, rett sør for Memphis. I barndommen drømte Grisham om å bli profesjonell baseballspiller. I 1973 fullførte han Southaven High School. Deretter begynte han å studere ved Northwest Junior College, Senatobia og ved Delta State University i Cleveland. Her spilte han baseball ved siden av skolegangen. Etter hvert forstod han at han ikke hadde nok talent til å gjøre det bra innen baseball. I 1977 begynte han å studere økonomi og jus ved University of Mississippi School of Law. Han begynte med skatterett, men gikk over til å lese strafferett fordi han syntes det var mer interessant.
Privatliv
Grisham er gift med kona Renee. Han veksler mellom å bo på en plantasje i Charlottesville i Virginia og på en farm i Oxford i Mississippi. Han er praktiserende baptist og tilhører Southern Baptist Convention.
Den Beste Sykkel
Bakgrunn
Selskapet ble grunnlagt av Jonas Øglænd i 1892 i Sandnes, den gang under navnet Øglænd Cyklelager. I starten var det en agent for den tyske produsenten Hengstberg, senere også for det amerikanske merket The World. Øglænd monterte selv syklene. Andre merker som Øglænd også monterte var Fram og Viking. I 1906 åpnet Øglænd sin nye sykkelfabrikk i Langgata 6 i Sandnes, der startet selskapets egen produksjon av sykler. I 1932 tok Øglænd i bruk merkenavnet Den Beste Sykkel (DBS) etter en navnekonkurranse. Det var en 12 år gammel gutt som kom med det vinnende forslaget. I de følgende årene vokste DBS, og i 1949 eksporterte de sin første sykkel.
I løpet av 1960-årene gjorde konkurransen at fortsatt sykkelproduksjon krevde modernisering av produksjonen. Som et svar på dette bygde DBS en ny sykkelfabrikk på Kvål industriområde (Ganddal) i Sandnes som stod klar i 1972. Etter hvert begynte selskapet å slite med konkurransen fra lavkostland i Østen, spesielt Kina. I 1989 ble Øglænd DBS AS solgt til svenske Monark, som igjen ble en del av konsernet Cycleurope i 1996, som står bak merker som Monark, Crescent, Peugeot og Bianchi. Det er i dag ikke lenger sykkelproduksjon ved sykkelfabrikken i Sandnes og produktutvikling, markedsføring, salg og logistikk styres fra Oslo.
Arrow (musiker)
Alphonsus Celestine Edmund Cassell (født 16. november 1949 i Montserrat i Karibia, død 15. september 2010) var en Calypso- og socamusiker kjent under artistnavnet Arrow.
En av hans mest kjente sanger er Hot Hot Hot fra 1982. Sangen ble senere gjenutgitt som coverversjon i David Johansens alter ego Buster Poindexter. Selv om Arrow er født og oppvokst i Montserrat (og den mest kjente musikeren herfra) sa han selv at det meste av hans suksess skyldes tiden han tilbragte i Antigua, sammen med antiguanske band som Burning Flames.
Arrow var frem til sin død en populær artist i Karibia. Han opptrådte blant annet under åpningsseremonien for Cricket World Cup 2007 sammen med Shaggy, Byron Lee og Kevin Lyttle.
Han ble utnevnt til medlem av Order of the British Empire.
John Grisham
Advokat og politiker
I 1981 var han ferdig med studiene. Samme året giftet han seg med Renee Jones. Han begynte deretter å arbeide som forsvarsadvokat i Southaven. Her fikk han anledning til å se dramatikken i rettssalene og dommere og advokater i virksomhet. I 1983 gikk han inn i politikken. Grisham satt i Representantenes hus i Mississippi fra 1983 til 1990.
Forfatter
Forfatterkarrieren startet da han en dag hørte en historie om en tolvår gammel jente som hadde blitt voldtatt. Han begynte å fabulere over hva som ville ha hendt hvis jentas far og bror hadde drept overgriperne. Grisham stod opp ved femtiden om morgenen for å skrive fram til han gikk på arbeid. Han brukte tre år på å fullføre boka. «A Time To Kill» kom ut i 1987. Han ble refusert av mange forlag, men Wynwood Press tok sjansen og trykte opp 5000 eksemplarer av boka.
The Firm
Dagen etter at han hadde fått utgitt «A Time To Kill», begynte han å arbeide på en ny bok om en ung lovende advokat som begynte å arbeide i et stort advokatfirma. Etter hvert viste det seg at alt i firmaet ikke var som det skulle. Han solgte filmrettighetene til The Firm til Paramount for 600 000 dollar. Dermed ble Grisham ettertraktet av forlagshusene. Doubleday kjøpte bokrettigheten til The Firm. The Firm lå på The New York Times' bestselgerliste i 47 uker. I 1991 ble The Firm årets bok i USA. «The Pelican Brief» og «The Client» ble suksessrike etterfølgere. Grisham hadde vist at han var en mester i å skrive juridiske thrillere. Doubleday gav ut «A Time To Kill» på nytt, og Dell gav ut samme boken i pocketbokversjon.
Suksess
Siden «A Time To Kill» ble gitt ut i 1988, har Grisham skrevet en bok i året. Alle bøkene har vært bestselgere. Grisham ble sett på som 1990-tallets mest suksessrike forfatter. Fram til 2008 hadde bøkene hans solgt over 250 millioner eksemplarer og har blitt oversatt til 29 språk.
Filmatiseringer
Ni av bøkene hans er blitt filmatisert: «The Firm», «The Pelican Brief», «The Client», «A Time To Kill», «The Chamber», «The Rainmaker», «A Painted House», «(The) Runaway Jury» og «Skipping Christmas». I tillegg har han skrevet originalmanuset til «Gingerbread man».
Robeson County
Robeson County er et fylke i den amerikanske delstaten Nord-Carolina.
Svovelveis
Svovelveis, som vitenskapelig er kjent som Anemone ×lipsiensis eller Anemone nemorosa × ranunculoides, er en hybrid mellom hvitveis og gulveis. Hybriden er flerårig, og dens foreldre er urter i soleiefamilien. Det normerte navnet er svovelveis, men den kalles også for «halvveis», «midtveis», «mellomveis» og «smørveis». Eventuelt blir det brukt -symre i stedet for -veis, i nynorsk og i enkelte dialekter. Hele planten i frisk tilstand er giftig.
Utseende
Anemone ×lipsiensis blir 5–20 cm høy. Skuddenes stengler har tre blader midt på stengelen, som er tredelte. Planten ellers er slik som en blanding av hvitveis og gulveis.
Utbredelse
Anemone ×lipsiensis blomstrer fra hovedsakelig fra april til mai og kan dukke opp der hvitveis og gulveis vokser sammen. Det er ikke vanlig å finne denne hybriden. I Norge er den spredt, men ofte lokalt vanlig. Den er funnet på Østlandet (Stange, Ringsaker og Østre Toten), langs Mjøsa og i Nord-Trøndelag (Verdal).
Etymologi
Navnet Anemone har antageligvis en av to alternativer. Det ene alternativet er anemos, som kommer av det greske ordet for vind. Det andre er fra et gresk korrumpert låneord fra semittisk, som da betyr blodrød. Dette er da fra Anemone coronaria (eller Adonis), som da etter sigende skulle ha spirt opp fra blodet til Naaman. Plantenavnet kommer fra Theofrast, 300 f.Kr. Nemorosa blir forklart under hvitveis, og ranunculoides blir forklart under gulveis.
Zhuhai-Sanzao lufthavn
Zhuhai Sanzao lufthavn (kinesisk: 珠海三灶机场, pinyin: Zhūhǎi Sānzào Jīchǎng er en lufthavn i Zhuhai i provinsen Guangdong i Folkerepublikken Kina. Den ble åpnet i juni 1995.
Naturalismen
Naturalismen er en litterær retning innen realismen, som igjen er en reaksjon på den foregående epoken, romantikken. Naturalismen blomstret rundt 1880 til 1890.
Naturalistiske diktere var opptatt av å fremstille skyggesidene i samfunnet. Hovedforskjellen på realistene og naturalistene er deres skjebnesyn. Der realistene mente at mennesket selv var ansvarlig for sine handlinger og slik kunne forandre sin skjebne, fulgte naturalistene Charles Darwins tanker om at mennesket er preget av sin arv og sitt miljø. Eksempelvis kan vi ta Ibsen. I hans stykke Et Dukkehjem (1879) tar Nora selv et valg og forlater sin ektemann, Helmer, og sine barn. En motpart er hans stykke Gengangere (1881) der Osvald Alving dør som en følge av arv og miljø. Likså er det i Christian Krohgs roman om sypiken  Albertine (1884), der han viser sypikenes uavbrutte skjebne med prostitusjon og fattigdom. Var du født fattig ville du forbli fattig resten av livet. Den største norske forfatteren i perioden var Amalie Skram. Hun er mest kjent for romanverket om Hellemyrsfolket, der vi følger en fattig familie gjennom flere generasjoner. Den store nøden i samfunnet ble viktig og spørsmål rundt dette ble viet stor oppmerksomhet i litteraturen. Amalie Skram la også stor vekt på de fattiges kår, og er kjent for blant annet Karens Jul og Forrådt hvor hun tar opp kvinnesynet på 1800- og 1900-tallet. Georg Brandes forbindes med naturalismen grunnet hans tanker om at problemer i samfunnet skulle settes under debatt.
Med realismen ble ekteskapelige problemer, som i Et dukkehjem, tatt opp for første gang. Miljøet som ble skildret var hovedsakelig det borgerlige hjem, mens naturalistene tok for seg de fattige og dårligere stilte i samfunnet. Alexander Kielland er kjent for naturalistiske noveller som To Novelletter fra Danmark. Naturalismen innen bildende kunst fremstiller gjerne vanlige mennesker i ordinære situasjoner, som oftest utenfor urbane strøk. Det kan dreie seg om bønder i arbeid, kvinner som vever og syr, begravelsesfølger og lignende.
Mirabela
Mirabela er en kommune i delstaten Minas Gerais i sørøstregionen av Brasil.
Álvaro Fernández
Han ble tatt ut til Fotball-VM 2010 i Sør-Afrika.
Pekinand
Pekinand (latin: Anas platyrhynchos domestica) er en hvit, stor avlsvariant av stokkand, om lag 50-60 cm høy med helhvit fjørdrakt og gul-orange nebb. Den likner i bygning og størrelse på en gås.
Arten legger om lag 200 egg per år og ruger hvert egg i 28 dager.
Pekinanden kom til USA i 1873, og det antas at Walt Disney modellerte Donald Duck etter denne meget populære arten.
Wikipedia på bokmål og riksmål
Wikipedia på bokmål og riksmål er en norskspråklig utgave av Wikipedia, etablert i 2001.
Opprinnelig omfattet den alle de norske målformene. I 2004 ble det opprettet en egen utgave for nynorsk, og året etter gikk den fellesnorske utgaven over til å være en utgave for bokmål og riksmål. Siden 2004 eksisterer det derfor to norskspråklige utgaver av Wikipedia: Wikipedia på bokmål og riksmål, grunnlagt som Wikipedia på norsk 26. november 2001, og Wikipedia på nynorsk, grunnlagt 31. juli 2004.
Historie
Wikipedia på norsk er en av de eldste Wikipedia-utgavene. Den ble opprettet samme år som Wikipedia-prosjektet ble grunnlagt; som den 16. og siste utgaven i 2001.
Wikipedia på norsk er den nest eldste av de skandinaviske utgavene. Det norske prosjektet var imidlertid inaktivt i lengre tid, og ble først gjenopplivet høsten 2003 etter at Wikipedia skiftet programvare fra UseModWiki til MediaWiki (da kalt «fase 3»), som da allerede hadde vært brukt av de fleste større prosjektene siden 2002. Oppgraderingen skjedde 15. desember 2003 og den første dagen registrerte rundt ti personer seg som brukere. De fleste eksisterende artiklene (ca. 700) ble slettet eller fullstendig nyskrevet i perioden fra desember 2003 til januar 2004, og antallet artikler hadde ved utgangen av 2004 nådd 15,000. Dermed var Wikipedia på norsk i denne perioden en av de raskest voksende utgavene.
I februar 2006 ble bokmål- og riksmålsutgaven den 13. utgaven som passerte 50,000 artikler, og ett år senere, den 14. til å nå 100,000 artikler. Utgaven var høsten 2018 den 21. største utgaven etter antall artikler. Den 30. januar 2008 passerte Wikipedia på bokmål og riksmål 150,000 artikler, og den 13. desember samme år passerte den 200,000 artikler. Milepælen med 250,000 artikler ble nådd den 2. mars 2010.
Skandinavisk samarbeid
Ettersom norsk, dansk og svensk er innbyrdes forståelige språk har det helt fra begynnelsen i varierende grad vært et samarbeid mellom de skandinaviske utgavene. Dette var fra 2002 organisert i nettverket «WIKIng» og senere gjennom skanwiki-seksjonen på Wikimedia Meta-Wiki. En del av samarbeidet er delingen av anbefalte artikler mellom de forskjellige skandinaviske utgavene, som begynte i 2004. I oppbyggingsfasen (2003, begynnelsen av 2004) baserte Wikipedia på norsk seg særlig på import av artikler fra den da betydelig større danske utgaven.
Nettadresser
Wikipedia på norsk brukte opprinnelig nettadressen no.wikipedia.com. Da Wikipedia i 2002 migrerte fra toppnivådomenet .com til .org ble adressen endret til no.wikipedia.org. Denne adressen ble beholdt etter at utgaven i 2005 gikk over til kun å omfatte bokmål og riksmål. I den forbindelse ble det diskutert å skifte subdomene fra no. til nb. ( språkkoden for norsk bokmål etter ISO 639-standarden) men det ble besluttet å beholde no. En avstemning i 2009 beholdt også no. Utgaven på nynorsk bruker adressen nn.wikipedia.org.
Holy Holy Holy
«Holy Holy Holy» er en engelsk salme. Den ble skrevet av presten Reginald Heber i 1826, mens melodien ble skrevet av J.P. Dykes i 1861. Gustav Jensen oversatte den til norsk i 1915 som «Hellig, hellig, hellig».
Den er oversatt til over 100 språk.
Bill Richardson
William Blaine «Bill» Richardson (født 15. november 1947 i Pasadena i California) er en amerikansk demokratisk politiker. Han var guvernør i delstaten New Mexico fra 2003 til 2011. Han stilte som kandidat i å vinne Det demokratiske partis nominasjon av som deres de demokratiske primærvalgene i 2008, men trakk seg den 10. januar 2008 etter svake resultater ved primærvalgene i Iowa og New Hampshire.
Bill Richardson er (til tross for navnet) en såkalt hispanic, en katolsk USA-amerikaner med latinamerikansk bakgrunn. Hans mor, Maria Luisa Lopez-Collada, var fra Mexico. Faren hans William Blaney/Blaine Richardson, hadde også en delvis lignende bakgrunn, idet dennes mor var fra Nicaragua.
Richardson har tidligere vært kongressmann, USAs ambassadør til FN og energiminister under Bill Clinton.
Bill Richardson vokste opp i Mexico by, frem til han flyttet til Boston-området i Massachusetts som 13-åring. På de skolene han gikk på ble han baseball spiller, og spilte i en periode for Tufts University. Han var nær ved å gjøre sporten til en levevei, men en dårlig arm satte en stopper for det. Ved Tuftes studerte han fransk språk og statsvitenskap, og tok en grad ved universitetets skole for jus og diplomati. Han møtte sin hustru Barbara Flavin i Boston.
I 2007/08 stilte han som kandidat ved primærvalgene forut for presidentvalget i 2008, men trakk seg tidlig i prosessen og gav sin støtte til Barack Obama.
Richmond County (Nord-Carolina)
Richmond County er et fylke i den amerikanske delstaten Nord-Carolina. Her ligger bl.a det meget store Richmond gasskraftverk, med hele 1,4 GW effekt.
Oppljostunnelen
Oppljostunnelen er en tunnel på riksvei 15 i Skjåk kommune i Innlandet og Stryn kommune i Vestland. Tunnelen går mellom Langevatnet i Skjåk og Grasdalen i Stryn, og er 4,537 meter lang. Gjennomslaget i tunnelen kom 1. november 1976. Oppljostunnelen og resten av helårsveien over Strynefjellet ble åpnet for trafikk 11. september 1977 og offisielt åpnet av kong Olav V den 17. oktober 1978. Veiens høyeste punkt på Strynefjellet, 943 moh., ligger inne i Oppljostunnelen.
Oppljostunnelens nord-østlige innløp ble benyttet som kulisse i den norske katastrofefilmen Tunnelen, som hadde premiere 25. desember 2019.
Horror of Fang Rock
1
Fyrvokteren Vince står på toppen av et fyrtårn på begynnelsen av 1900-tallet og ser på at et lilla objekt faller ned i sjøen. Han roper på en annen fyrvokter, Reuben, som sier at det mest sannsynlig var en meteor. En tredje mann, Ben, kommer opp og spøker med at de ser etter damer. Ben og Reuben går deretter ned for å spise middag mens noe i sjøen ser på dem. De krangler om strøm eller olje er best. Vince roper ned at det har kommet tåke og Ben går opp for å sjekke. Imens materialiserer Doktorens tardis i nærheten av fyrtårnet. Oppe i tårnet kjenner de at det har blitt kaldere og Vince sier kulden kommer fra det som landet i sjøen. Han starter hornet i tårnet. Reuben kommenterer at tåken føles unaturlig og at i løpet av 30 år har han alltid visst når tåken kommer. Lyset i tårnet går.
Doktoren og Leela har kommet ut av tardisen og hun tror hun er i Brighton, som er det stedet Doktoren opprinnelig prøvde å materialisere tardisen. Han innrømmer at de er på feil sted og går mot fyrtårnet for å spørre om veien.
Inne i tårnet begynner lyser plutselig å virke, og Ben, som jobbet på generatoren i fyrrommet, er forvirret fordi det ikke var han som fikset den. Etter at han går opp i tårnet igjen begynner noe grønt bak generatoren å lyse. Etter noen få minutter går lyset igjen og da Ben går ned for å sjekke generatoren blir han angrepet.
Doktoren og Leela ankommer tårnet og går inn, gjennom fyrrommet og opp trappa hvor de møter Vince. Doktoren sier at han ikke så Ben i fyrrommet og han går for å sjekke mens Leela blir igjen. Hun sier hun er kald og Ben tilbyr henne varmere klær. Doktoren åpner utgangsdøra og roper etter Ben, men han svarer ikke. Han begynner å se på generatoren og finner Ben død samtidig som at Vince kommer ned trappa. Doktoren sier at Ben døde av et elektrosjokk og Vince går opp for å fortelle Reuben hva som har skjedd mens Doktoren undersøker fyrrommet. Han finner Bens lanterne på gulvet, som er flattrykt.
Reuben tror ikke Ben ble drept av et uhell og mistenker Doktoren og Leela. Han går ned for å snakke med dem, og Doktoren spør om han tror de står bak Bens død. Reuben svarer at han vet hva han vet. Han tar med seg et klede ned i fyrrommet for å legge over Ben. Leela spør Doktoren om morderen vil komme tilbake og hun er interessert i å jakte på det. Doktoren sier han ikke er interessert i å leke gjemsel i tåka med noe som kan knuse lanterner og dreper ved hjelp at elektrisitet. Doktoren går for å snakke med Vince og hun sniker seg ned trappa, forbi Reuben i fyrrommet og ut i tåka.
Vince forteller Doktoren om objektet som falt i sjøen like før tåka og kulden kom. Reuben kommer opp mens de prater, og forteller Vince at han kan gå og spise middag. Han ser bare på Doktoren. Utenfor har Leela imens funnet død fisk i vannet og hun hører spraking, som Vince også hører i tårnet da han går ned trappa. Leela blir forfulgt av vesenet som lyser grønt da hun går tilbake til tårnet. Vince finner ikke Ben i fyrrommet. Han roper opp til Reuben at Ben har våknet igjen, men Reuben tror ikke på ham. Leela kommer tilbake og forsikrer Ben om at de døde ikke går. Hun tror noe utenfor har flyttet på ham.
I toppen av tårnet ser Doktoren et lys som viser seg å være en yacht. Reuben roper ned til Leela og Vince som kommer opp samtidig som at lyset går igjen. Reuben tenner nødbluss, men yachten går på land.
2
De løper ned for å se om det finnes noen overlevende mens Leela passer på hornet. Plutselig begynner lyset å virke igjen og Leela ser et vesen som ser ut som en grønn kule som beveger seg rundt utenfor fyrtårnet. De andre tar med seg tre overlevende tilbake til fyret. De er oberst James Skinsale, lord Palmerdale (som eier yachten) og Adelaide, som er Palmerdales sekretær. Reuben går opp i lamperommet igjen mens de overlevende varmer seg rundt ovnen i oppholdsrommet. Leela forteller Doktoren om vesenet hun så og Reuben hører det. Han sier at det er monsteret i Fang Rock.
Palmerdale forlanger klær og drikke, men Vince forteller ham at alkohol ikke er tillatt i fyret. Doktoren går ned og spør dem ut om styrmannen Harker, som ble igjen for å sikre båten. Skinsale svarer at det er på grunn av Harker at de overlevde og Doktoren spør om hvorfor de forliste. Han får ikke noe svar. Vince sier han må gå til fyrrommet for å fylle på kjelen og Leela blir med. Palmerdale er ivrig etter å komme seg til London før børsen åpner, men Doktoren sier at det er umulig i tåka.
I fyrrommet hører Leela noe utenfor og hun sender Vince for å hente Doktoren. Det viser seg å være Harker som har med seg et lik. Doktoren kommer ned og det viser seg å være Ben. Harker sier han fant ham flytende i sjøen. Leela spør om det er monsteret i Fang Rock som spiste ham, men Doktoren tror at det er noen som prøver å studere anatomi. Vince kommer ned og er overbevist om at Ben gikk ut etter at han døde. Doktoren sier at det elektriske sjokket fikk ham til å besvime, han vaklet deretter ut av fyrtårnet og druknet. Etter at Vince går tilbake til fyrrommet spør Leela Doktoren om hvorfor han ikke fortalte sannheten. Doktoren svarer at han ikke vet hva sannheten er enda.
Palmerdale sier at de skal fortsette båtreisen, men Harker nekter. Han påstår deretter at det er besetningen i fyrtårnet sin feil at de krasjet og at det derfor er deres ansvar at han kommer seg til London tidsnok. Doktoren kommer opp og sier at de alle skal bli i tårnet mens han går ut. Adelaide spør om hun kan få et rom å sove i og Reuben foreslår at hun kan bruke en av køyesengene i soverommet. Oppe i lamperommet ser Vince og Reuben på Doktoren og Leela som går gjennom tåka. Reuben forteller at Leela så monsteret og at det er 80 år siden noen så det sist. Den gangen døde to menn og en ble gal.
Doktoren holder et kompass der Leela så monsteret og nålen går rundt. Han sier at det er fra et elektrisk felt som er sterkt nok til å drepe. Leela viser ham de døde fiskene, og de går tilbake til fyret mens monsteret følger etter. I fyret blir det klart at Skinsale har gitt Palmerdale informasjon som vil gjøre ham rik mot at Palmderdale rev i stykker Skinsales gjeldsbrev. Palmerdale truer Skinsale med å avsløre ham, men Skinsale svarer at det ikke finnes bevis og at ingen vil tro ham. Doktoren og Leela kommer tilbake til fyret og han forteller henne at han tror det Vince så var et romskip som krasjlandet i sjøen. Han tror tåka er et forsøk på å isolere dem og at monsteret vil angripe snart. I oppholdsrommet har Skinsale sovnet og Palmerdale prøver å få Harker til å sende en beskjed med morseapparatet til børsmeglerne. Harker forteller ham om alle dem som døde og angriper Palmerdale. Doktoren kommer inn og han og Skinsale separerer de. Doktoren forteller dem at fyrtårnet er under angrep, og innen soloppgang kan de alle være døde. Utenfor kommer monsteret nærmere fyrtårnet.
3
Doktoren banker på døra til soverommet, men Reuben svarer ikke. Han står helt stille inne i rommet og lyser grønt. Doktoren tror det er sjokk og sender Leela ned i fyrrommet for å fortelle Harker at han må fylle på kjelen. Oppe i lamperommet prøver Palmerdale å overtale Vince til å sende meldingen og Vince går med på det etter at han blir tilbudt £100. Skinsale står i trappa og lytter. På utsiden av tårnet klatrer monsteret opp til rekkverket rundt balkongen på utsiden av lamperommet. Doktoren kommer opp for å snakke med Vince og Palmerdale sniker seg ut på balkongen.